CRD บวกแรง 4% หลังคว้างานก่อสร้างใหม่ 2 โครงการ มูลค่า 210 ลบ.
CRD บวกแรง 4% หลังคว้างานก่อสร้างใหม่ 2 โครงการ มูลค่า 210 ลบ. ล่าสุด ณ เวลา 10.05 น. ราคาอยู่ที่ 1.48 บาท บวก 0.06 บาท หรือ 4.23% สูงสุดที่ 1.50 บาท ต่ำสุดที่ 1.48 บาท มูลค่าซื้อขายที่ 6.12 ล้านบาท 
3 พ.ย. 2560

ผู้สื่อข่าวรายงานว่า ราคาหุ้นบริษัท เชียงใหม่ริมดอย จำกัด (มหาชน) หรือ CRD ณ เวลา 10.05 น. ราคาอยู่ที่ 1.48 บาท บวก 0.06 บาท หรือ 4.23% สูงสุดที่ 1.50 บาท ต่ำสุดที่ 1.48 บาท มูลค่าซื้อขายที่ 6.12 ล้านบาท ขณะที่ดัชนีตลาดหุ้นไทยโดยรวมลบ 0.30%

ทั้งนี้ ราคาหุ้นที่พุ่งขึ้นแรง คาดมาจากปัจจัยบวกที่ CRD คว้างานก่อสร้างใหม่ 2 โครงการ มูลค่ารวม 210.32 ล้านบาท
โดยวันนี้ (3 พ.ย.) บริษัท เชียงใหม่ริมดอย จำกัด (มหาชน) หรือ CRD เปิดเผยว่า บริษัทได้รับงานก่อสร้างใหม่ 2 โครงการ มูลค่ารวม 210.32 ล้านบาท ได้แก่ 1.โครงการระบบบำบัดน้ำเสีย ระยะที่ 4 เทศบาลเมืองป่าตอง ของเทศบาลเมืองป่าตอง โดยเป็นงานก่อสร้างระบบบำบัดน้ำเสีย มีมูลค่าโครงการรวมภาษีมูลค่าเพิ่ม 122.6 ล้านบาท ระยะเวลาก่อสร้างวันที่ 30 ก.ย.60-28 มิ.ย.62
2.โครงการ Hongsa Power Visitor Center Building ของ Hongsa Power Company Limited ซึ่งเป็นงานก่อสร้างอาคารนิทรรศการ สูง 1 ชั้น จำนวน 1 หลัง พื้นที่ใช้สอย 3,500 ตารางเมตร มูลค่าโครงการรวมภาษีมูลค่าเพิ่ม 87.72 ล้านบาท ระยะเวลาก่อสร้างตั้งแต่วันที่ 1 ต.ค.60-30 พ.ย.61